CELEX: 62020TN0530
Language: ro
Date: 2020-08-21 00:00:00
Title: Cauza T-530/20: Acțiune introdusă la 21 august 2020 – Interfloat și GMB/Comisia

5.10.2020   
            
            
               RO
            
            
               Jurnalul Oficial al Uniunii Europene
            
            
               C 329/26
            
         
      Acțiune introdusă la 21 august 2020 – Interfloat și GMB/Comisia
      (Cauza T-530/20)
      (2020/C 329/46)
      Limba de procedură: germana
      
         Părțile
      
      
         Reclamante: Interfloat Corp. (Ruggell, Liechtenstein) și GMB Glasmanufaktur Brandenburg GmbH (Tschernitz, Germania) (reprezentanți: U. Karpenstein și R. Sangi, avocați)
      
         Pârâtă: Comisia Europeană
      
         Concluziile
      
      Reclamantele solicită Tribunalului:
      
                  —
               
               
                  anularea Deciziei C(2020) 3287 final a Comisiei din 26 mai 2020 privind măsurile SA.39990 (2016/C) (ex 2016/NN) (ex 2014/FC) (ex 2014/CP) – puse în aplicare de Belgia în favoarea Ducatt NV și
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă un motiv unic.
      Comisia nu ar fi trebuit să închidă procedura formală de investigare inițiată la o plângere a reclamantelor. Regulamentul (UE) 2015/1589 al Consiliului (1) („Regulamentul privind procedura în materie de ajutor de stat”) prevede o procedură specifică și reglementată în mod exhaustiv pentru închiderea procedurii formale de investigare. Aceasta impune, în special, ca procedura formală de investigare să fie închisă printr-unul din cele patru tipuri de decizii enumerate în mod exhaustiv la articolul 9. Închiderea unei proceduri formale de investigare ar fi prevăzută numai în măsura în care statul membru în cauză își retrage notificarea (articolul 10). Prin decizia atacată, Comisia ignoră modul de redactare, economia și finalitatea articolului 108 alineatul (2) TFUE, precum și a Regulamentului privind procedura în materie de ajutor de stat și încalcă astfel dreptul la apărare al reclamantei în procedura formală de investigare. Astfel, nu există o justificare suficientă a închiderii procedurii.
      
         (1)  Regulamentul (UE) 2015/1589 al Consiliului din 13 iulie 2015 de stabilire a normelor de aplicare a articolului 108 din Tratatul privind funcționarea Uniunii Europene (JO 2015, L 248, p. 9).